da en de da da da ja da da da da da da da da da da ja da sv
Kan jeg stoppe mine seksuelle tanker om børn? | CTRL
Værd at vide om mine tanker
Med professionel hjælp kan du lære at håndtere dine uønskede tanker.
Vores følelser af seksuel tiltrækning kan komme og gå. Det samme gælder for seksuelle tanker. De kan dukke op som pludselige impulser og få os til at gøre noget, vi ikke havde ventet eller ikke har lyst til at gøre.
Det er vanskeligt at sikre, at disse følelser ikke opstår. Studier tyder nemlig på, at der ikke findes nogen metode til at ændre sin seksuelle orientering.
Det kan være skamfuldt og svært at snakke om at være seksuelt tiltrukket af mindreårige. Du kan derfor opleve dine seksuelle tanker om børn som ekstremt pinefulde og føle dig ensom. Det giver derfor god mening, at du gerne vil ændre dine tanker til nogle, der er accepteret af andre.
Du kan dog ikke bare lige ændre dine tanker. Til gengæld kan du kan få hjælp til at håndtere dine seksuelle tanker og leve et godt liv uden at være til fare for dig selv eller andre. Dette er svært at gøre selv. Derfor anbefaler vi, at du får støtte fra personer omkring dig - dine nærmeste, fagfolk og behandlere.
Hvordan taler jeg med mine forældre om svære ting?
Det kan være svært at finde modet til at fortælle sine forældre om private og svære ting, fx det at have seksuelle følelser og tanker om børn. Men det er vigtigt, at du får åbnet op om dine bekymringer, så du ikke går med dem alene.
Hvordan kan jeg få hjælp, hvis jeg ikke ønsker at tale med nogen om det?
Det er forståeligt, hvis du synes det er svært at finde ud af, hvordan du kan tale med andre om dine tanker. Men så længe du ikke fortæller om dine problemer til andre, er det meget svært for andre at hjælpe dig.